title: Coliboaia (arula)
text: Lingeks bak 2010 gan romaniaf arulopik zo kosmayad. Martigafa bazexa al jupad da aptacik torigid da bat dzetaf lingeks tid lan milidaf eem savsackaf ( toza ke Jotaf Raporugal ). Evlara kan 14-e beba va bata savsuca banvielu gruyeyed, warzeson va evla vas 27 870 AR tanda ( is ± 250 tanda ) ton snigayana klaa icde lan sulemafa vola, is vas 31 640 AR tanda ( is ± 390 tanda ) icde lani yeldki abdinariyini levu mil zovdaks. Arula bak konaka rekola rotir zo nobayar, koe ugal ape tis ke Aurignac Sare.